**MTÜ Tallinna Erivajadustega Last4e ja Noorte Tugiühingu (edaspidi MTÜ)**

**tugiisikuteenuse kord**

|  |  |
| --- | --- |
| Eesmärk: | Tugiisikuteenuse eesmärk on, koostöös last kasvatava isikuga, lapse ea- või võimetekohase arengu toetamine ja vajadusel hooldustoimingute sooritamine, laste kaasamine igapäevaellu, tagades neile eakaaslastega võrdsed võimalused (haridusteenuses ja huvihariduses osalemine, turvaliselt avalikes kohtades viibimine) ning vähendades lapsevanemate hoolduskoormust, andes neile võimalusi tööhõives osalemiseks. |
| Teenuse osutamise aluseks olevad õigusaktid | Sotsiaalhoolekande seadus |
| Teenuse sihtgrupid | Puudega või raske puudega lapsed |
| Kuidas tugiisiku teenusele saada? | * Vanem toob aadressile Sõle 40 vabas vormis avalduse, või saadab e-posti teel [juuseinga@gmail.com](mailto:juuseinga@gmail.com), näidates ära teenuse soovimise aja ja vormi. * MTÜ esindaja saadab 5 tööpäeva jooksul vanemale vastuse kas tugiisikuteenust on võimalik osutama hakata kohe või sellele eelneb tugiisiku otsimine teenuse osutamiseks või Sotsiaalkindlustusametilt **otsuse** saamise protsessi läbimine, mis toimub järgnevalt: * Teenuse osutamiseks sõlmivad Vanem ja MTÜ juhatuse liige esindaja kliendilepingu , kus on fikseeritud täpne teenuse osutamise töökorralduslik pool. Enne kliendilepingu sõlmimist peab: * Vanem esitab MTÜ koostööpartneritele   1) Ridiradiralla OÜ-le (<http://www.lastehoid.ee/puudega-laste-tugiteenus> )  2) või Eesti Evangeelse Luterliku kiriku (EELK) (<http://www.eelk.ee/et/kirik-uhiskonnas/tugiteenused-puuetega-lastele/esindajale>)  **taotluse** teenuse saamiseks. ( taotluse vorm koostööpartnerite kodulehel)  Koostööpartnerid edastavad taotluse Sotsiaalkindlustusametile ja SKA saadab 10-15 päeva pärast tähtajalise **otsuse** teenuse saamiseks .   * Teenuste taotlemisel on oluline silmas pidada, et teenuse vajadus oleks eelnevalt hinnatud kas kohaliku omavalitsusüksuse poolt (juhtumiplaanis vastav märge) või on kirjas lapse rehabilitatsiooniplaanis. Transporditeenust saab taotleda üksnes koos teiste tugiteenustega, sest teenust ei osutata eraldiseisvana haridusasutuses, rehabilitatsiooniasutuses, terviseasutuses jne käimiseks vaid üksnes juhtudel, kui laps on vaja edasi-tagasi transportida lapsehoiu või tugiisiku teenusele. * Tugiisik läheb lapsega harjutuspäevale, tutvudes ja kohanedes uutes tingimustes (keskkonnaga, meeskonnaga). |
| Teenuse korraldus | Teenust osutatakse lapse kodus või muus lapse jaoks vajalikus kohas MTÜ-ga lepingu sõlminud tugiisiku poolt, kelle tööülesanded või teenus osutamise kirjeldus on ära toodud erivajadustega lapse tugiisiku ametijuhendis või käsunduslepingus.  Teenust koordineerib MTÜ juhatuse liige , sõlmides lepingud, kogudes töötajate/teenuse osutajate aruanded ning arveldades töötajate teenuseosutajate tasud.  Vahetut teenuse osutamist lapsele suunab ja juhendab Teenuse kasutaja (Lapsevanem) vastavalt kliendilepingu kokkulepetele, mis on sõlmitud MTÜ-ga tugiisikuteenuse osutajat.  Tugiisikuteenuse osutaja on kohustatud esitama MTÜ-le aruande tehtud tööst/osutatud teenusest lepingu alusel.  Lapsevanem ja tugiisik esitavad teenuse osutamise kohta mõlema poolselt allkirjastatud aruande, peale teenuse osutamise lõppemist aadressile [juuseinga@gmail.com](mailto:juuseinga@gmail.com)  MTÜ juhatuse liige teeb koondi järgmise kuu alguses ja koostab arved esitatud aruannete põhjal. Juhatuse liige esitab arved koostööpartneritele Ridiradiralla OÜ-le või EELK-le. |
| Teenuse osutamise koht | Tugiisiku teenust on võimalik lapsel saada päevasel ajal kas kodus, hoius, haridusasutuses ja tervise- või rehabilitatsiooniteenusel käimisel jt avalikes kohtades viibides, et lapsevanem saaks osaleda tööturuteenustel. |
| Teenuse osutaja | Tugiisik peab vastama sotsiaalhoolekande seaduse § 129 lõige 1 punktides 3-6 sätestatud tingimustele.  Nõuded tugiisikule:   * täisealine isik; * läbinud tugiisiku koolituse ja/või töötanud eelnevalt Teenuse sihtgrupiga; * sobib Teenuse saajaga; * kehtiv tervisekontrollitõend.   Tugiisiku teenuse iseloom on väga paindlik, isikukeskne ja vajaduse põhine. Töös on olulised isikuomadused ja suhtlemisoskus.  Tugiisikuteenust ei tohi osutada isik, kes vastab sotsiaalhoolekande seaduse § 25-le.  Tugiisik järgib lapsehoidja või hooldustöötaja kutsestandardit. |
| Teenuse sisu | Tugiisiku teenuse sisu on puudega lapse abistamine ja juhendamine õpi- ja arendusprotsessis, millega laps erivajadusest tulenevalt ise toime ei tule. Oluline on lapsele turvalise ja toetava kasvukeskkonna tagamine.  Lapse tugiisik abistab last arendavate tegevuste läbiviimisel, õpetab ja julgustab igapäevaelus toime tulema. Vajaduse korral on tugiisik lapsele täiskasvanud saatjaks, abistab ja motiveerib õppimisel, aitab suhtlemisel pereliikmetega või väljaspool kodu. Tugiisik õpetab last enda eest hoolitsema, vajadusel abistab riietumisel, söömisel, hügieenitoimingute sooritamisel ja mängu- ja õppepaiga korrastamisel. Tugiisik abistab vajadusel last liikumisel, üritustel osalemisel jms. Vanemate laste puhul võib tugiisik abistada asjaajamisel, olla emotsionaalse toe pakkuja, kogemuste või teabe vahendaja, igapäevatööde õpetaja jne. |
| Teenuse oodatav tulemus | * lapse hooldus, järelevalve ja turvalisus on tagatud; * lapse vanematele/ eestkostjatele on loodud tingimused tööle   asumiseks ja hoolduskoormuse vähendamiseks;   * lapse vanemad/ eestkostjad on informeeritud teenustest. |
| Teenuse finantseerimise põhimõtted | Teenuse kogumaksumus on 7,00 EUR tund,  mis sisaldab koostööpartnerite aruandlust Sotsiaalkindlustusametile ja MTÜ teenuse osutamisega seotud kulusid. |
| Kuidas teenusel olemine lõpetatakse? | * Lapsevanem teatab kirjalikult soovist teenuse lõpetamise kohta vähemalt 1 kuu enne teenuse lõppu. * Lapsevanemaga sõlmitakse kahe- või kolmepoolne teenuse lõpetamise leping. |
| Kuidas toimub jätkuvus? | * Tugiisiku teenuse jätkuvuseks kuulutame CV keskuses ja aadressil [www.hilarius.ee](http://www.hilarius.ee) vabade kohtade olemasolust. |
| Ettepanekute, kiituste ja kaebuste esitamise ja lahendamise kord | Ettepanekute, kiituste ja kaebuste esitamise kord.  Kord asub ettevõtte kodulehel [www.hilarius.ee](http://www.hilarius.ee) |

Dokument on leitav [www.hilarius.ee](http://www.hilarius.ee)